钦定古今图书集成/明伦汇编/氏族典/第140卷 > 《廖用贤尚友录》 > 元贞
## 钦定古今图书集成/明伦汇编/氏族典/第140卷 > 《廖用贤尚友录》 > 元贞

按《梁书元树传》：“树子贞，大同中，求随魏使崔长谦至
邺葬父，还拜太子舍人。太清初，侯景降，请元氏戚属，
愿奉为主。诏封贞为咸阳王，以天子之礼遣还北，会
景败而返。”

封沌阳县公，邑千户，出为持节都督广、越、交、桂等十
三州诸军事、平南将军、平越中郎将、广州刺史。中大
通三年，征侍中、安右将军。四年为征北将军、徐州刺
史，封彭城王，不行，俄除侍中、度支尚书。太清初又为
使持节都督广越、交、桂等十三州诸军事、征南将军”、
平越中郎将、广州刺史。行至雷首，遇疾卒，时年五十
八。